open-index/open-wikipedia-markdown huggingface dataset:
סוזנה קרוואנסקי

**סוזנה קרוואנסקי** (בגרמנית: **Susanna Karawanskij**; נולדה ב-7 במאי 1980) היא פוליטיקאית גרמנייה מדי לינקה, ומאז 9 בספטמבר 2021 משמשת כשרת התשתיות והחקלאות בתורינגיה.

## ראשית חייה
היא למדה מדע המדינה ותרבות באוניברסיטת לייפציג, ולאחר מכן עבדה כעוזרת מחקר במכון למדעי המדינה באוניברסיטת לייפציג. ב-11 בדצמבר 2015, היא נבחרה לדירקטוריון של קרן הילדים הגרמנית. היא נשואה ליו"ר מפלגת "המשמאל" של סקסוניה, סטפן הארטמן.

## קריירה פוליטית
קרוואנסקי חברה במפלגת די לינקה מאז 2008. מאז 2009 היא חברה בוועד המנהל המדינתי של המפלגה בסקסוניה. מאז 2012 היא משמשת כיושבת ראש סניף המפלגה במחוז צפון סקסוניה. הבחירות הכלליות ב-2013 היא התמודדה כמועמדת במחוז הבחירה צפון סקסוניה והייתה במקום השלישי ברשימת המדינה של מפלגת השמאל בסקסוניה. היא הצליחה להיכנס לבונדסטאג דרך רשימת המדינה. קרוואנסקי הייתה אחת משבעת מנהלי הסיעה הפרלמנטריים של מפלגת השמאל בבונדסטאג. מאז ה-19 בספטמבר 2016, היא משמשת כנציגת סיעתה למזרח גרמניה. בבחירות הכלליות בגרמניה ב-2017, היא התמודדה שוב במחוז הבחירה צפון סקסוניה והייתה במקום השביעי ברשימת המדינה של מפלגת השמאל בסקסוניה, אך לא הצליחה לזכות במנדט נוסף.

ב-19 בספטמבר 2018, הושבעה קרוואנסקי כשרת העבודה, הרווחה, הבריאות, הנשים ומשפחות בברנדנבורג בממשלת וויידקה השנייה, במקומה של דיאנה גולצה שהתפטרה מתפקידה בעקבות פרשת לונפארם שעסקה בתרופות סרטן פגומות.ב-20 בנובמבר 2019, עזבה את תפקידה הממשלתי עם הקמת ממשלת וויידקה השלישית.

ב-4 במרץ 2020, היא מונתה למזכירת המדינה במשרד התשתיות והחקלאות של תורינגיה בממשלת וויידקה השנייה, האחראית על דיור, בנייה ותחבורה.

ב-9 בספטמבר 2021, היא החליפה את בנימין-עמנואל הוף בתפקיד השר במשרד זה.

## קישורים חיצוניים

## הערות שוליים

קטגוריה:בוגרי אוניברסיטת לייפציג
קטגוריה:פוליטיקאים גרמנים
קטגוריה:פוליטיקאיות גרמניות
קטגוריה:גרמנים שנולדו ב-1980
UiPath

**יו אי פאת'<nowiki/>** (באנגלית: **UiPath**) היא חברה רומנית-אמריקאית המתמחה בפיתוח אוטומציית תהליך רובוטית.

נכון לשנת 2024, מעסיקה החברה כ־4,035 עובדים ומפעילה סניפים ב־31 מדיניות בעולם וביניהן: הודו, צרפת, ישראל, סינגפור, יפן, רומניה ועוד.

מטה החברה הראשי ממוקם בניו יורק, ארצות הברית.

בשנת 2019, דורגה החברה במקום הראשון בדירוג Deloitte Technology Fast 500.

## היסטוריה
חברת DeskOver הוקמה בשנת 2005 בעיר בוקרשט ברומניה, במטרה לספק שירותי פיתוח תוכנה.

בשנת 2013, השיקה החברה את מוצרה הראשון, שנועד לסייע בביצוע אוטומציה של משימות משרדיות שחוזרות על עצמן.

בשנת 2015, הכריזה על מיתוג מחדש תחת השם UiPath לאחר סבב גיוס של כ-30 מיליון דולר שנערך על ידי קרן Accel Partners.

בשנת 2021, הונפקה החברה בבורסה לניירות ערך בניו יורק, במחיר מניה של 56 דולר, שהוביל להערכת שווי שוק של כ-29 מיליארד דולר.

בחודש מרץ 2021, רכשה את חברת Cloud Elements, המתמחה בתהליכי אוטומטציית API תמורת סכום שלא פורסם.

בחודש יולי 2022, רכשה את חברת Re:infer, המתמחה בתחום עיבוד השפה הטבעית תמורת סכום שלא פורסם.

בשנת 2023, החלה החברה לספק פתרון לניהול ויישום תהליכי אוטומציה ובקרה לבנק ישראל, בפרויקט שעלותו מוערכת בכ-350,000 אירו.

## קישורים חיצוניים

* 
* פרופיל מניית יו אי פאת', באתר Investing
* פרופיל מניית יו.אי פאת', באתר גלובס פיננסי
* 

## הערות שוליים

קטגוריה:חברות הנסחרות בבורסה לניירות ערך בניו יורק
קטגוריה:חברות תוכנה עסקית
כריסטיאן ליי

**כריסטיאן ליי** (בגרמנית: **Christian Leye**; נולד ב-6 באפריל 1981) הוא פוליטיקאי גרמני. הוא חבר בבונדסטאג הגרמני של מדינת נורדריין-וסטפאליה.

## קריירה
לי הוא יושב ראש מפלגת די לינקה במדינת נורדריין-וסטפאליה מאז 2016. הוא התמודד באזור הבחירה Duisburg II בבחירות הכלליות בגרמניה 2021, וזכה במושב בבונדסטאג ברשימת המפלגה.

ליי ייסד את העמותה למפלגה החדשה של זארה וגנקנכט – מפלגת BSW. במסיבת עיתונאים ב-23 באוקטובר 2023 הוא הודיע כי יעזוב את השמאל ויצטרף למפלגה 

## קישורים חיצוניים
* 

## הערות שוליים

קטגוריה:בוגרי אוניברסיטת גטינגן
קטגוריה:פוליטיקאים גרמנים
קטגוריה:גרמנים שנולדו ב-1981
עלי אכבר אחמדיאן

**עלי אכבר אחמדיאן** (בפרסית: **علی‌اکبر احمدیان**; נולד בשנת 1961) הוא איש צבא איראני, מזכיר המועצה העליונה לביטחון לאומי לשעבר וחבר המועצה האיראנית לאבטחת אינטרס המשטר.

## ביוגרפיה
אחמדיאן נולד בשנת 1961 בשהר באבכ . הוא שירת בחיל הים של משמרות המהפכה והגיע לדרגת אדמירל. בתקופה מסוימת בשירותו שימש סגנו של עלי שמח'אני. הוא בוגר האוניברסיטה לביטחון לאומי של איראן .

בשנת 2022 מונה לחבר המועצה האיראנית לאבטחת אינטרס המשטר. ב-22 במאי 2023 מונה על ידי נשיא איראן אבראהים ראיסי למזכיר המועצה העליונה לביטחון לאומי, לאחר התפטרותו של עלי שמח'אני.

בעקבות קשריו לתוכנית הגרעין האיראנית, הוטלו עליו עיצומים במדינות שונות, ובהן ארצות הברית, קנדה ובריטניה.

בדצמבר 2023 נפגש עם דובר המורדים החות'ים בתימן מוחמד עבד א-סלאם ושיבח את החות'ים על "עמידתם לצד הפלסטינים".

## קישורים חיצוניים

* 

## הערות שוליים

קטגוריה:אנשי משמרות המהפכה האסלאמית
קטגוריה:איראנים שמחלקת האוצר של ארצות הברית הטילה עליהם סנקציות
קטגוריה:איראנים שנולדו ב-1961
קטגוריה:מבצע עם כלביא
קטגוריה:מבצע שאגת הארי
אסמיר באירקטרביץ'

**אסמיר באירקטרביץ**' (בבוסנית ובאנגלית: **Esmir Bajraktarević**; נולד ב-10 במרץ 2005 באפלטון שבוויסקונסין, ארצות הברית) הוא כדורגלן בוסני-אמריקאי המשחק בעמדת קשר הכנף בקבוצת פ.ס.וו. איינדהובן מליגת העל ההולנדית ובנבחרת בוסניה והרצגובינה.

## קריירת מועדונים
באירקטרביץ' שיחק במחלקות הנוער של SC וייב, שיקגו פייר וניו אינגלנד רבולושן. בשנת 2021 החל לשחק בקבוצת המילואים של ניו אינגלנד רבולושן, ובשנת 2022 החל לשחק בקבוצה הראשונה של המועדון במסגרת ה-MLS. הוא ערך 45 הופעות ליגה במדי המועדון, בהן הבקיע שלושה שערים.

ב-2 בינואר 2025 חתם באירקטרביץ' בפ.ס.וו. איינדהובן מליגת העל ההולנדית.

## קריירה בינלאומית
באירקטרביץ' נולד באפלטון שבוויסקונסין, ארצות הברית, למשפחה ממוצא בוסני. הוא שיחק בנבחרות הצעירות של ארצות הברית, וב-20 בינואר 2024 ערך את הופעת הבכורה שלו בנבחרת ארצות הברית, בהפסד 0–1 לנבחרת סלובניה במשחק ידידות.

בחודש יולי 2024 החליט באירקטרביץ' לייצג את נבחרת בוסניה והרצגובינה, ובחודש אוגוסט פיפ"א אישרה את בקשתו להחליף ייצוג. מאוחר יותר בחודש אוגוסט זומן לראשונה לסגל נבחרת בוסניה והרצגובינה, לקראת משחקי ליגת האומות 2024/2025 נגד נבחרות הולנד והונגריה, וב-7 בספטמבר ערך את הופעת הבכורה שלו בנבחרת, בהפסד 2–5 לנבחרת הולנד.

## תארים
**פ.ס.וו. איינדהובן**

* אליפות הולנד: 2024/2025
* מגן יוהאן קרויף: 2025

## קישורים חיצוניים

## הערות שוליים

קטגוריה:כדורגלנים בוסנים
קטגוריה:קשרי כדורגל בוסנים
קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:כדורגלני ניו אינגלנד רבולושן
קטגוריה:כדורגלני פ.ס.וו. איינדהובן
קטגוריה:כדורגלני נבחרת בוסניה והרצגובינה
קטגוריה:כדורגלני נבחרת ארצות הברית
קטגוריה:בוסנים שנולדו ב-2005
קטגוריה:אמריקאים שנולדו ב-2005
פלרוף

בלגנדריום של טולקין, **פֵלָרוֹף** () היה סוסו של אֵאוֹרְל.

## אטימולוגיה
משמעות המילה "פֵלָרוֹף" היא "אמיץ מאוד, חזק מאוד" בשפת אדם עתיקה.

## ביוגרפיה
פֵלָרוֹף נולד בארץ האֵאוֹתֵאוֹד בתחילת העידן השלישי בתור סוס בר חסר שם. כשהיה עוד סייח תפס אותו לֵאוֹד, שהיה שר האֵאוֹתֵאוֹד ה-24. הוא גדל מהר מאוד להיות סוס גדול וחזק, עד שאף אחד לא העז לעלות עליו. כשלֵאוֹד ניסה זאת, העיף אותו פֵלָרוֹף מעל גבו, הרג אותו וברח. יורשו ובנו הבכור של לֵאוֹד, אֵאוֹרְל, היה אז רק בן 16, ונשבע לנקום את דם אביו. כאשר מצא לבסוף את הסוס, מלוויו ציפו שיתקרב אליו ויירה בו חץ. אבל אֵאוֹרְל קרא בקול גדול:  למרבה הפתעתם של מלויו, הסוס התקרב ועמד לפניו, ואֵאוֹרְל אמר לו:  אֵאוֹרְל עלה על פֵלָרוֹף, וזה נכנע לרצונו. מאז אֵאוֹרְל רכב על פֵלָרוֹף ללא כל אוכף ורסן. הוא גם רכב עליו בקרב בשדה הקֶלֶבְּרַנְט, וביחד איתו מת כנגד בני המזרח. פֵלָרוֹף נקבר ביחד עם אֵאוֹרְל באֵדוֹרָס.

## משפחתו
הרוֹהִירִים מספרים שבֶּמָה הביא את משפחתו של פֵלָרוֹף ממעבר לים. צאצאיו היו המֵאָרָאִים.

## קישורים חיצוניים
* 
* 

## ביאורים

## הערות שוליים

קטגוריה:סוסים בתרבות
האליפות הלאומית של ארצות הברית בטניס 1939

**האליפות הלאומית של ארצות הברית בטניס 1939** הייתה תחרות טניס שנערכה על מגרשי הדשא. תחרויות זוגות התקיימו במועדון הקריקט בפרברי בוסטון. הם החלו ב-13 באוגוסט והסתיימו ב-21 באוגוסט. תחרות הנשים ותחרות הגברים התקיימו במועדון הטניס וסט סייד שבניו יורק. הם החלו ב-10 בספטמבר והסתיימו ב-17 בספטמבר.  

אליס מרבל זתכה ב-3 תחרויות.
## התחרות
### תחרות הגברים
ימין|ממוזער|180px|בובי ריגס, מנצח תחרות הגברים
לתחרות זו נרשמו 88 טניסאים שחולקו ל-8 בתים. 16 הטניסאים החזקים קיבלו דירוג (לטניסאים אמריקאים וטניסאים זרים בנפרד) כדלקמן:

 

מנצח אליפות 1938 דון בדג' לא השתתף. במשחק הגמר בובי ריגס מארצות הברית שיחק נגד ולבי ואן הורן האמריקאי וניצח ב-4 מערכות.

### תחרות הנשים
שמאל|ממוזער|180px|אליס מרבל, מנצחת תחרות הנשים
בתחרות הנשים השתתפו 64 טניסאיות שחולקו ל-4 בתים. 15 הטניסאיות החזקות קיבלו דירוג (לטניסאים אמריקאים וטניסאים זרים בנפרד) כדלקמן:

במשחק הגמר מנצחת תחרות 1938 אליס מרבל (ארצות הברית) שיחקה נגד הלן ג'ייקובס (ארצות הברית) וניצחה ב-3 מערכות.

### תחרות זוגות גברים
בתחרות השתתפו מספר זוגות. במשחק הגמר ג'ון ברומיץ'/אדריאן קוויסט (אוסטרליה) שיחקו נגד זוג אוסטרלי ג'ק קרופורד/הרי הופמן וניצחו אותם ב-3 מערכות. 
### תחרות זוגות נשים
בתחרות השתתפו 24 זוגות. הזוגות החזקות קיבלו דירוג כדמקלמן:

במשחק הגמר מנצחי תחרות 1937 ו-1938 אליס מרבל/שרה פלפרי מארצות הברית שיחקו נגד זוג בריטי קיי סטמרס/פרדה ג'יימס המרסלי וניצחו אותם ב-2 מערכות. לשרה פרלפרי זה היה הניצחון השביעי בתחרות.

### תחרות זוגות מעורבים
בתחרות השתתפו 32 זוגות. במשחק הגמר אליס מרבל (ארצות הברית)/הרי הופמן (אוסטרליה) שיחקו נגד זוג אמריקאי שרה פלפרי/אלווד קוק וניצחו אותם ב-2 מערכות.

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 58–60. .
* תחרות גברים
* תחרות נשים דף 3
* זוגות מעורבים וזוגות נשים

## הערות שוליים

1939
ארצות הברית
קטגוריה:1939 בארצות הברית
הסלון של ברטה צוקרקנדל

**הסלון של ברטה צוקרקנדל-שפס** היה הסלון התרבותי החשוב ביותר בווינה ממפנה המאה העשרים ועד האנשלוס. היה קיים בווינה משנת 1888 ועד קצת לפני האנשלוס בשנת 1938. הוא היה ממוקם בביתה של ברטה צוקרקנדל, תחילה בנוסוואלדגאזה בווינה-דובלינג, אחר כך בפאלה ליבן אאוספיץ ברינגשטראסה ליד בורגתיאטר וממול לבית העירייה ואוניברסיטת וינה.

הסלון הוקם במסורת הסלונים הספרותיים של פאני פון ארנשטיין בימי קונגרס וינה.

בסלון של צוקרקנדל התארחו מפורסמים רבים בהם גוסטב קלימט, גוסטב מאהלר, מקס ריינהרדט, ארתור שניצלר ואלמה מאהלר. היא גם תמכה באמנים כמו אנטון.

אחותה סופי הייתה נשואה לפול קלמנסו, אחיו של ראש ממשלת צרפת ז'ורז' קלמנסו, והעניקה לסלון קשרים לחוגים פריזאיים.

## הקמת הסלון בנוסוואלדגאזה
צוקרקנדל זכרה את הדברים הבאים על הסלון המקורי שלה לקראת סוף חייה בגלות:
"עד מהרה הבית שלנו היה מרכז של קבוצת חברים; אמנים, מדענים, מוזיקאים. מאז נעורי המוקדמים הייתי רגילה לקבל אורחים. עשיתי זאת בדרך לא שגרתית לעיתים קרובות, אבל אנשים הגיעו ל"ז'אנר" "בית החלומות" שלנו. לעיתים קרובות גילינו גם אטרקציה נוספת: עצי האגוז הגדולים בגינה שלנו הם אותם עצים שתחתיהם ישב פעם אחד מהמבקרים התכופים שלנו. הוא תמיד אמר שהוא לא בא אליי, אלא לעצי האגוז, שבצילם הוא חש השראה. מבקר זה היה יוהאן שטראוס, ששמו היה קשור לווינה יותר מכל שמות האישים המפורסמים של המאה ה-19. איש זקן, אבל עדיין כל כך חי עד שכל גופו נראה מלא בקצב הוואלס".

## לקריאה נוספת
* אורה אחימאיר, **בסלון של ברטה**, עם עובד, 2022.

## הערות שוליים

קטגוריה:וינה: תרבות
קטגוריה:יהדות וינה
קטגוריה:אינרה שטאדט
קטגוריה:וינה: היסטוריה
ויליאם וושבורן

**ויליאם דרו וושבורן האב** (באנגלית: ****; 14 בינואר 1831 – 29 ביולי 1912) היה פוליטיקאי אמריקאי. כחבר המפלגה הרפובליקנית כיהן הן בבית הנבחרים של ארצות הברית והן בסנאט של ארצות הברית מטעם מינסוטה. שלושה מתוך שבעת אחיו הפכו לפוליטיקאים: אליהוא וושבורן, קאדוואלדר וושברן, וישראל וושבורן הבן. הוא היה גם בן דודו של דורילוס מוריסון, ראש העיר הראשון של מיניאפוליס.

## ביוגרפיה
וושבורן נולד ב-14 בינואר 1831 בליוורמור שבמיין. הוא השלים את לימודיו מכללת בודואין, ולאחר מכן למד משפטים במשרדו של ג'ון א. פיטרס בבנגור שבמיין. בסביבות 1857 עבר למיניאפוליס שבמינסוטה, שם עסק בעריכת דין, ועבד בחברת הטחינה של מיניאפוליס (שהוקמה על ידי אחיו קאדוואלדר). פעילותו העסקית בענפי העץ וטחינת הקמח אפשרה לו לצבור הון רב, ובשנות ה-80 של המאה ה-19 היה בין האנשים העשירים ביותר במינסוטה. וושבורן כיהן כנשיא הראשון של חברת הרכבת "Soo Line Railroad" בין השנים 1883 ל-1889. הוא גם ייסד את חברת הטחינה Pillsbury-Washburn Milling Company, שהפכה מאוחר יותר לחברת פילסברי, ולבסוף שולבה עם החברה של אחיו, General Mills.

בשנת 1883 בנה וושבורן אחוזה בשם "פייר אוקס" (Fair Oaks). האחוזה תוכננה על ידי א. טאונסנד מיקס, שתכנן גם את בניין המטרופולין במיניאפוליס. את עיצוב הנוף החיצוני תכנן פרדריק לו אולמסטד, מאבות אדריכלות הנוף בארצות הברית. שטחי האחוזה כללו נחל מלאכותי שהוביל לבריכה, גשר להולכי רגל כפרי, חממה ואורוות לעגלות. האחוזה נהרסה בשנת 1924 כדי לפנות מקום לפארק, אך האזור הפך מאז לחלק מרובע "Washburn-Fair Oaks Mansion District". הרובע נוסף לרישום הלאומי של מקומות היסטוריים בשנת 1977.

בשנת 1871 כיהן וושבורן בבית הנבחרים של מינסוטה, וב-1878 נבחר לבית הנבחרים של ארצות הברית, שם כיהן מ-4 במרץ 1879 עד 3 במרץ 1885. ב-1888 נבחר להסנאט של ארצות הברית וכיהן בתפקיד מ-4 במרץ 1889 ועד 3 במרץ 1895.

וושבורן נפטר במיניאפוליס שבמינסוטה ב-29 ביולי 1912. נכדו, ק. לאנגהורן וושבורן, היה פעיל במפלגה הרפובליקנית משנות ה-50 ועד שנות ה-70 של המאה ה-20.

בנו של ויליאם וושבורן, קאדוואלדר לינקולן וושבורן, נולד בשנת 1866. קדוואלאדר איבד את שמיעתו כילד, אך כישרונו כאמן ניכר מגיל צעיר. בהמשך הפך לאמן ועיתונאי בולט, שחלוץ טכניקות ציור חדשות במערב ארצות הברית. מרכז האמנויות באוניברסיטת גאלדט, שבה למד, נקרא על שמו של קאד וושבורן. בן נוסף של ויליאם, ויליאם דרו וושבורן הבן, שירת בבית הנבחרים של מינסוטה.

## קישורים חיצוניים

* 
* 

קטגוריה:אמריקאים ילידי מיין
קטגוריה:בוגרי מכללת בואודין
קטגוריה:חברי בית הנבחרים של ארצות הברית ממינסוטה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית ממינסוטה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1831
קטגוריה:אמריקאים שנפטרו ב-1912
שרטון קיש

**שרטון קיש** (באירית: **Banc na Cise**) הוא גדת חול רדודה באורך של כ- מול חופי דבלין, באירלנד. הוא מוכר בעיקר בזכות מגדלור קיש הנמצא בשטחו, הנראה למלחים ולנוסעי מעבורת העוברים דרך מפרץ דבלין ונמל דן לירי.

ספינות רבות התרסקו על השרטון. ספינת "הווספר" התרסקה עליו בינואר 1876; ה-MV *Bolivar* הנורווגית עלתה על שרטון גדת קיש במהלך סופת שלג ב-4 במרץ 1947; שתי ההריסות מהוות אתר צלילה לעיתים קרובות. סירת דואר המופעלת על ידי עיריית דבלין בין קינגסטון (כיום דן לירי) לבין הוליהד הוטבעה באזור גם כן על ידי צוללת גרמנית ב-10 באוקטובר 1918.

## מגדלור קיש
ימין|ממוזער|תמונת המגדלור ב-1987
לפני התקנת מגדלור קיש הנוכחי בשנת 1965, גדת השרטון סומנו על ידי אוניית מגדלור מאז 1811. ניסיון לבנות מגדלור בשנת 1842 נזנח בעקבות מזג אוויר קשה.

המגדלור החדש הותקן ב-9 בנובמבר 1965. הקרן נראית למרחק של 50 קילומטרים. המגדלור הפך לאוטומטי ב-7 באפריל 1992, והשומרים עלו לחוף.

ביולי 2018, בוצע שיפוץ של האתר, כולל צביעה מחדש ושדרוג מנחת המסוקים.

## קישורים חיצוניים

## הערות שוליים

קטגוריה:אירלנד: איים לא מיושבים
קטגוריה:הים האירי
סרגיי מקארוב (אתלט)

**סרגיי אלכסנדרוביץ' מקארוב** (ברוסית: **Серге́й Александрович Макаров**; נולד ב-19 במרץ 1973) הוא אתלט עבר רוסי, אלוף עולם (פריז 2003), פעמיים זוכה מדליית ארד אולימפית (סידני 2000 ואתונה 2004) וסגן אלוף אירופה (מינכן 2002) בהטלת כידון.

## ביוגרפיה
מקארוב נולד בפודולסק שברפובליקה הסובייטית הפדרטיבית הסוציאליסטית הרוסית, ברית המועצות. הוא בנו של אלכסנדר מקארוב , סגן אלוף אולימפי (מוסקבה 1980) בהטלת כידון.

### 1996
באולימפיאדת אטלנטה שנערכה ביולי-אוגוסט סיים במקום שישי בהטלת כידון בתוצאה של 85.30 מטר.

### 1997
באליפות העולם שנערכה באתונה שביוון סיים במקום חמישי בהטלת כידון בתוצאה של 86.32 מטר.

### 1998
באליפות אירופה שנערכה בבודפשט שבהונגריה באוגוסט סיים במקום רביעי בהטלת כידון בתוצאה של 86.45 מטר.

### 1999
באליפות העולם שנערכה בסביליה שבספרד באוגוסט סיים במקום תשיעי בהטלת כידון בתוצאה של 83.20 מטר.

### 2000
#### מדליית ארד אולימפית
באולימפיאדת סידני שנערכה בספטמבר זכה במדליית ארד בהטלת כידון בתוצאה של 88.67 מטר, אחרי יאן ז'לזני מצ'כיה (90.17 מטר) וסטיב בקלי מהממלכה המאוחדת (89.85 מטר).

### 2001
באליפות העולם שנערכה באדמונטון שבקנדה באוגוסט סיים במקום שביעי בהטלת כידון בתוצאה של 83.64 מטר.

### 2002
#### סגן אלוף אירופה
באליפות אירופה שנערכה במינכן שבגרמניה באוגוסט זכה במדליית כסף בהטלת כידון בתוצאה של 88.05 מטר, אחרי סטיב בקלי (88.54 מטר) ולפני בוריס הנרי מגרמניה (85.33 מטר).

### 2003
#### אלוף עולם
באליפות העולם שנערכה בפריז שבצרפת באוגוסט זכה במדליית זהב בהטלת כידון בתוצאה של 85.44 מטר, לפני אנדרוס וארניק מאסטוניה (85.17 מטר) ובוריס הנרי (84.74 מטר).

### 2004
#### מדליית ארד אולימפית
באולימפיאדת אתונה שנערכה באוגוסט זכה במדליית ארד בהטלת כידון בתוצאה של 84.84 מטר, אחרי אנדריאס תורקילדסן מנורווגיה (86.50 מטר) וואדימס וסילבסקיס מלטביה (84.95 מטר).

### 2005
#### מדליית ארד באליפות עולם
באליפות העולם שנערכה בהלסינקי שבפינלנד באוגוסט זכה במדליית ארד בהטלת כידון בתוצאה של 83.54 מטר, אחרי אנדרוס וארניק (87.17 מטר) ואנדריאס תורקילדסן (86.18 מטר).

### 2008
באולימפיאדת בייג'ינג שנערכה באוגוסט סיים במקום 26 בהטלת כידון בתוצאה של 72.47 מטר.

### 2010
באליפות אירופה שנערכה בברצלונה שבספרד ביולי סיים במקום שביעי בהטלת כידון בתוצאה של 80.86 מטר.

### 2011
באליפות העולם שנערכה בטגו שבקוריאה הדרומית בספטמבר סיים במקום 12 בהטלת כידון בתוצאה של 78.76 מטר.

## שיאים אישיים
* הטלת כידון: 92.61 מטר (2002), **שיא רוסיה**

## קישורים חיצוניים

## הערות שוליים

קטגוריה:מטילי כידון
קטגוריה:אתלטים רוסים
קטגוריה:אתלטים באולימפיאדת אטלנטה (1996)
קטגוריה:אתלטים באולימפיאדת סידני (2000)
קטגוריה:אתלטים באולימפיאדת אתונה (2004)
קטגוריה:אתלטים באולימפיאדת בייג'ינג (2008)
קטגוריה:זוכי מדליית ארד אולימפית: אתלטיקה
קטגוריה:אלופי עולם באתלטיקה
קטגוריה:רוסים שנולדו ב-1973
ישי איפראימוב

**ישי איפראימוב** (נולד ב-1 במרץ 1997) הוא אתלט ישראלי, פעמיים אלוף ישראל (2022 ו-2023) בקפיצה לרוחק, סגן אלוף ישראל (2021) בקפיצה לגובה, וסגן אלוף ישראל (2022) בריצת 100 מטר.

## ביוגרפיה
איפראימוב מתאמן באתלטיקה באגודת לידר ירושלים החל מגיל 19. בוגר תואר ראשון בהנדסת חשמל מאוניברסיטת תל אביב.

### 2016
באליפות ישראל שנערכה ביוני סיים במקום שישי בקפיצה לגובה בתוצאה של 1.86 מטר.

### 2017
באליפות ישראל שנערכה ביולי סיים במקום חמישי בקפיצה לגובה בתוצאה של 1.96 מטר.

### 2020
באליפות ישראל שנערכה ביולי סיים במקום חמישי בקפיצה לרוחק בתוצאה של 6.98 מטר.

### 2021
באליפות ישראל שנערכה ביוני זכה בשתי מדליות כסף: בקפיצה לרוחק בתוצאה של 7.39 מטר, אחרי אבירם שוורצברד (7.40 מטר) ולפני עדן סלע (7.11 מטר), ובקפיצה לגובה בתוצאה של 2.05 מטר, אחרי יונתן קפיטולניק (2.16 מטר) ולפני שגיא למדיאל (2.00 מטר).

### 2022
באליפות ישראל שנערכה ביוני זכה במדליית זהב בקפיצה לרוחק בשיא אישי חדש של 7.76 מטר, לפני אבירם שוורצברד (7.41 מטר) ואלעד עדיקה (7.37 מטר). בנוסף, זכה במדליית כסף בריצת 100 מטר בתוצאה של 10.63 שניות, אחרי בלסינג אפריפה (10.34 שניות) ולפני אביב קופלר (10.65 שניות).

במכביה העשרים-ואחת שנערכה ביולי זכה במדליית כסף בקפיצה לרוחק בתוצאה של 7.45 מטר.

### 2023
באליפות מדינות הבלקן שנערכה ביולי סיים במקום חמישי בקפיצה לרוחק בתוצאה של 7.69 מטר.

באליפות ישראל שנערכה בהמשך החודש זכה במדליית זהב בקפיצה לרוחק בתוצאה של 7.73 מטר, לפני עדן סלע (7.33 מטר) ופריאל רדה (7.33 מטר).

באוניברסיאדת צ'נגדו שנערכה באוגוסט סיים במקום 15 בקפיצה לרוחק בתוצאה של 7.42 מטר.

### 2024
באליפות אירופה שנערכה ברומא שבאיטליה ביוני סיים במקום 28 בקפיצה לרוחק בתוצאה של 7.35 מטר.

באליפות ישראל שנערכה בהמשך החודש זכה במדליית ארד בקפיצה לרוחק בתוצאה של 7.50 מטר, אחרי אלעד עדיקה (7.64 מטר) ועדן סלע (7.50 מטר).

## שיאים אישיים
### אצטדיון
* קפיצה לרוחק: 7.92 מטר (2025)
* ריצת 100 מטר: 10.63 שניות (2022)
* קפיצה לגובה: 2.10 מטר (2018)

## קישורים חיצוניים

* 

## הערות שוליים

קטגוריה:אתלטים ישראלים
קטגוריה:קופצים לרוחק ישראלים
קטגוריה:אצנים ישראלים
קטגוריה:קופצים לגובה ישראלים
קטגוריה:אלופי ישראל בקפיצה לרוחק
קטגוריה:בוגרי אוניברסיטת תל אביב
קטגוריה:ישראלים שנולדו ב-1997
ישראל וושבורן הבן

**ישראל וושבורן הבן** (באנגלית: ****; 6 ביוני 1813 – 12 במאי 1883) היה דמות פוליטית בארצות הברית שכיהן כמושל מיין בין השנים 1861 עד 1863. במקור היה חבר המפלגה הוויגית, ומאוחר יותר הפך לחבר מייסד של המפלגה הרפובליקנית.

## ביוגרפיה
וושבורן נולד ב-6 ביוני 1813 בליוורמור (במיין של ימינו, אז חלק ממסצ'וסטס) למשפחה פוליטית בולטת, ובילה את חייו בפוליטיקה. בשנת 1842 נבחר וושבורן כחבר בבית הנבחרים של מיין, וייצג את המחוז שכלל את העיר בנגור ואת העיירה הסמוכה אורונו, מיין, שם התגורר והחזיק משרד עורכי דין.

ב-1848 ניסה להיבחר ללא הצלחה לבית הנבחרים של ארצות הברית לקונגרס ה-31, אולם מאוחר יותר נבחר מטעם המפלגה הוויגית לקונגרסים ה-32 וה-33, ומטעם המפלגה הרפובליקנית נבחר לקונגרסים ה-34, ה-35 וה-36. הוא כיהן מ-4 במרץ 1851 עד 1 בינואר 1861, אז התפטר, לאחר שנבחר למושל.

בקונגרס ה-34 כיהן כיושב ראש ועדת הבחירות. בשנת 1854, זועם על אישור חוק קנזס נברסקה, כינס וושבורן פגישה של 30 חברי בית הנבחרים של ארצות הברית כדי לדון בהקמת מה שעתיד היה להפוך למפלגה הרפובליקנית. מפגשים של רפובליקנים התקיימו כבר קודם לכן בוויסקונסין ובמישיגן באותה שנה, אך הפגישה של וושבורן הייתה הראשונה שנערכה בבירת ארצות הברית והראשונה שכללה חברי קונגרס. וושבורן היה כנראה גם הפוליטיקאי הראשון בדרגתו שהשתמש במונח "רפובליקני" בנאום שנשא בבנגור, מיין, ב-2 ביוני 1854. וושבורן כיהן כמושל מיין ה-29 בשנים 1861 עד 1863. במהלך מלחמת האזרחים האמריקנית, עזר לגייס חיילים פדרליים ממיין. בשנת 1862, השתתף בוועידת המושלים תומכי המלחמה באלטוונה, פנסילבניה, אשר העניקה תמיכה לאברהם לינקולן בהצהרת האמנציפציה שלו.

בשנת 1863 מינה לינקולן את וושבורן לתפקיד גובה המיסים של נמל פורטלנד, תפקיד בו כיהן עד 1877. בשנת 1882 נבחר וושבורן לחבר בחברה האמריקאית לעתיקות.

וושבורן היה אח של אליהוא ב. וושבורן, קאדוואלדר ק. וושבורן, ויליאם ד. וושבורן, סמואל בנג'מין וושבורן וצ'ארלס איימס וושבורן. הוא מת ב-12 במאי 1883 בפילדלפיה, פנסילבניה ונקבר בבית הקברות מאונט הופ בבנגור, מיין.

## קישורים חיצוניים
* 
* 

## הערות שוליים

קטגוריה:אמריקאים ילידי מיין
קטגוריה:חברי בית הנבחרים של ארצות הברית ממיין
קטגוריה:חברי בית הנבחרים של ארצות הברית מטעם המפלגה הוויגית
קטגוריה:מושלי מיין
קטגוריה:מושלי מדינות ארצות הברית מהמפלגה הרפובליקנית
קטגוריה:מושלי מדינות האיחוד
קטגוריה:אמריקאים שנולדו ב-1813
קטגוריה:אמריקאים שנפטרו ב-1883
ליאור וילצ'ינסקי

**ליאור וילצ'ינסקי** (נולדה ב-1977) היא יזמת ישראלית, מייסדת-שותפה ומנכ"לית חברת הפינטק מורנינג של חשבונית ירוקה, אשר מספקת פלטפורמה דיגיטלית לניהול היבטים פיננסיים של עצמאים ועסקים קטנים ובינוניים.

## ביוגרפיה
וילצ'ינסקי נולדה בבלארוס בשם לנה, ועלתה לישראל ב-1990 עם אחיה הצעיר והוריה, והתגוררו בגני תקווה. האם אירינה הייתה מורה לאמנות ואביה ולדימיר היה מורה לפסנתר בבלארוס, ובישראל עבד ביחידה לוגיסטית של בנק מזרחי. שנה לאחר עלייתם התגרשו הוריה והיא עברה להתגורר בראשון לציון, ולעזוב את תיכון תלמה ילין בו החלה ללמוד.

את שירותה הצבאי עשתה כקצינת קישור בעוצבת אדום. לאחר שחרורה למדה לתואר ראשון במדעי המחשב במכללה למנהל.

### קריירה מקצועית
בשל הקשיים הכלכליים של משפחתה, וילצ'נסקי החלה לפרנס את עצמה כבר בגיל 16. תחילה בעבודות מזדמנות, כולל היוזמה העסקית הראשונה שלה, כשמכרה סושי באירועים במשרדי הייטק.

בהמשך עבדה כמפתחת תוכנה בחברת דוטומי של יאיר גולדפינגר, ממייסדי ICQ, שם הכירה את מי שהפך לשותפה העסקי, רמי גבאי. השניים למדו ביחד לתואר הראשון, ולאחר סיום הלימודים עברה וילצ'ינסקי לעבוד כמפתחת בחברת מוטורולה וגבאי ייסד חברת סטארט אפ. לאחר לידת בנה הראשון עזבה וילצ'ינסקי את עבודתה כשכירה, והחלה לעבוד בפיתוח אתרים ותוכנה כעצמאית. ב-2011 היא וגבאי החליטו להקים ביחד את "חשבונית ירוקה" כחברה להפקת חשבוניות דיגיטליות. בתחילת דרכם עבדו השניים ללא משרד, מבתי קפה, ו-וילצ'ינסקי הייתה עונה בעצמה על הפניות לתמיכה, והיא וגבאי היו אחראים לגיוסי העובדים.

החברה הוקמה כבוטסטראפ, ורק ב-2021 השקיעה קרן פורטיסימו בחברה 20 מיליון דולר. בעקבות ההשקעה שונה שם החברה ל"מורנינג", והיא התפתחה לפלטפורמה רחבה לניהול עסקי ופיננסי בהתאם לצורכי הלקוחות, עם שירותים כגון דוחות מע"מ, ניהול הוצאות והפקת דו"חות תקופתיים.

וילצ'ינסקי המשיכה בתפקידה בחברה גם לאחר שנמכרה לחברת TeamSystem האיטלקית בדצמבר 2024. היא קיבלה מהעסקה 45 מיליון דולר, ושמרה בבעלותה 30% ממניות החברה.

ב-2021 ייעצה וילצ'ינסקי לנגיד בנק ישראל, אמיר ירון ולמפקחת על הבנקים חדוה בר בנושא רפורמת הבנקאות הפתוחה.

זוכת אות "ישראל היום"- כלכלה ואימפקט

## חיים אישיים
וילצ'ינסקי נשואה לגבי, מנהל חטיבת סחר בשסטוביץ, והשניים הורים לשלושה ילדים.

הם מתגוררים בנס ציונה, ולכן המשרד הראשון של "חשבונית ירוקה" שכן בפארק המדע בעיר. רק ב-2018 העבירו היא וגבאי את משרדיהם לתל אביב.

## קישורים חיצוניים
* 
* 
* 
* 
* 

## הערות שוליים

קטגוריה:מנכ"לים ישראלים
קטגוריה:יזמים ישראלים
קטגוריה:מנכ"ליות ישראליות
קטגוריה:יזמות ישראליות
קטגוריה:עולים בשנות ה-1990
קטגוריה:עולות בשנות ה-1990
קטגוריה:נס ציונה: אישים
קטגוריה:ישראליות ילידות בלארוס
קטגוריה:ישראלים ילידי בלארוס
קטגוריה:בוגרות המסלול האקדמי המכללה למינהל
קטגוריה:בוגרי המסלול האקדמי המכללה למינהל
קטגוריה:ישראליות שנולדו ב-1977
קטגוריה:ישראלים שנולדו ב-1977
אגנס אלפרס

**אגנס אלפרס** (בגרמנית: **Agnes Alpers**; נולדה ב-29 ביוני 1961) היא פוליטיקאית גרמנייה, חברה במפלגת די לינקה וחברה לשעבר בבונדסטאג.

## ביוגרפיה
### ראשית חייה
החל משנת 1980, אלפרס למדה פדגוגיה באוניברסיטה החופשית של ברלין, וסיימה תואר בדיפלומה ב-1986. בהמשך, היא הייתה פעילה בתחום רווחת הילד. היא מייסדת קבוצות בית ספר והייתה מנהיגת קבוצת הסמבה הראשונה לילדים בברמן במהלך הקרנבל.

לאחר נאום בבונדסטאג ב-28 ביוני 2013, אלפרס התמוטט והיה צורך לבצע בו החייאה במקום. אובחן שבץ כתוצאה ממפרצת, ואלפרס הוכנס לתרדמת מלאכותית. עד סוף יולי היא הוצאה מתרדמתה. בספטמבר היא הועברה לבית חולים בברמן וכיום היא עוברת שיקום. המנדט שלה בבונדסטאג החל מ-2 במרץ 2015, הועבר לבירגיט מנץ.

### בפוליטיקה
אגנס אלפרס הייתה חברה ב"מפלגת האחדות הסוציאליסטית של מערב ברלין", שהייתה קשורה קשר הדוק למפלגת האיחוד הסוציאליסטי של גרמניה ול-DKP במערב ברלין.

מאוקטובר 2007, מייצגת אלפרס את מפלגת די לינקה ב"דפוטציה" (סוג של מועצה פרלמנטרית מקומית) לחינוך בפרלמנט של מדינת ברמן.

בספטמבר 2009, היא נבחרה לבונדסטג כחלק מרשימת מפלגת ברמן. בפרלמנט היא הייתה חברה בוועדה לחינוך, מחקר וטכנולוגיה. למרות השבץ שלה, אלפרס נותרה המועמדת המובילה ברשימת מפלגת מדינת ברמן ונבחרה מחדש לבונדסטג בבחירות הכלליות בגרמניה ב-2013.

אלפרס תמכה בהצעת חוק "חוצת מפלגות", שהועלתה לפרלמנט על ידי קבוצה של למעלה מ-50 נציגים ב-8 בנובמבר 2012, שתגביל את ברית המילה למטרות דת רק למי שהגיע לבגרות דתית (14 שנים).

## קישורים חיצוניים

## הערות שוליים

קטגוריה:פוליטיקאים גרמנים
קטגוריה:פוליטיקאיות גרמניות
קטגוריה:גרמניות שנולדו ב-1961
קטגוריה:גרמנים שנולדו ב-1961
קווין האטצ'ר

**קווין ג'ון האטצ'ר** (באנגלית: **Kevin John Hatcher**;נולד ב-9 בספטמבר 1966) הוא מגן הוקי קרח מקצועני אמריקאי לשעבר ששיחק בליגת ההוקי הלאומית במשך 17 עונות משנת 1984 עד 2001 עבור וושינגטון קפיטלס, דאלאס סטארס, פיטסבורג פינגווינס, ניו יורק ריינג'רס וקרוליינה הוריקנס. הוא אחיו הבכור של שחקן NHL לשעבר, דריאן האטצ'ר, עימו התקבל להיכל התהילה של הוקי ארצות הברית ב-21 באוקטובר 2010. האטצ'ר נולד בדטרויט, אך גדל בסטרלינג הייטס, מישיגן.

## קריירת משחק
כנער, האטצ'ר שיחק בטורניר פי-ווי הוקי הבינלאומי של קוויבק ב-1979 עם קבוצת הוקי קרח קטנה ממישיגן.

האטצ'ר נבחר במקום ה-17 הכללי בדראפט בשנת 1984 על ידי וושינגטון קפיטלס, קבוצה שאיתה זכה למרבית הצלחתו ב-NHL ואף שימש בקבוצה כקפטן. האטצ'ר שיחק 1,157 משחקי NHL בקריירה, כבש 227 שערים ו-450 אסיסטים וביחד 677 נקודות. הוא גם צבר 1,392 דקות עונשין בקריירה. העונה הטובה ביותר של האטצ'ר בהתקפה הייתה עונת 1993, כאשר הוא כבש 34 שערים ו-79 נקודות, שניהם שיאי קריירה. 34 השערים שלו באותה עונה הפכו אותו למקום ראשון בקרב המגינים בכיבוש שערים.

## פרסים והישגים
* נבחר לחמישה משחקי אולסטאר: 1990, 1991, 1992, 1996, 1997
* חבר היכל התהילה של הוקי ארצות הברית - 2010

## סטטיסטיקת קריירה
### עונה סדירה ופלייאוף

### קריירה בינלאומית

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:דטרויט: אישים
קטגוריה:דטרויט: ספורטאים
קטגוריה:שחקני הוקי קרח אמריקאים
קטגוריה:שחקני וושינגטון קפיטלס
קטגוריה:שחקני ניו יורק ריינג'רס
קטגוריה:אמריקאים שנולדו ב-1966
פלך קיילצה

**פלך קיילצה** היה גוברניה של האימפריה הרוסית, שבירתו קיילצה. שטח הפלך היה 10,093 קמ"ר, ואוכלוסייתו מנתה 761,995 תושבים בזמן מפקד האוכלוסין ב-1897. הוא גבל בפלך פטרוקוב במערב, בפלך ראדום בצפון ובמזרח, בממלכת גליציה ולודומריה בדרום.

הפלך נוסד בשנת 1837 בשם פלך קרקוב, בשנת 1842 שונה שמו לפלך קיילצה, בשנת 1844 בוטל הפלך - שטחו נכלל בפלך ראדום. בשנת 1867 הוא הוקם מחדש. מבחינה מנהלית הפלך היה מחולק ל־7 אוייזדים. פלך קיילצה התקיים באופן רשמי עד לסופה של האימפריה הרוסית ב־1917. בפועל, הוא הפסיק להתקיים משנת 1915, בעקבות כיבושו על ידי הצבא הגרמני במהלך מלחמת העולם הראשונה. כיום שטחו נמצא בתחומי פולין.

## אוכלוסייה
חלוקת אוכלוסיית הפלך לפי שפת אם ב-1897:

חלוקת אוכלוסייתה הפלך לפי דת ב-1897:

## ערים מרכזיות בפלך
* קיילצה (בירת הפלך)
* פינצ'וב
* ינדז'יוב
* אולקוש

## קישורים חיצוניים

* אודות פלך קיילצהק באנציקלופדיה יהודית

## הערות שוליים

קיילצה
זזה עם הגוף

"**זזה עם הגוף**" הוא סינגל שהוקלט על ידי חיים "לייפסויסה" סויסה ורום "רוני" סופרבסקי. הוא יצא באופן עצמאי ב-21 בספטמבר 2024 כסינגל שלא מתוך אלבום אולפן.

## על השיר
"זזה עם הגוף" הולחן על ידי סופרבסקי וסויסה, שגם כתבו אותו לצד גיל שץ. סופרבסקי הפיק את השיר המוזיקלית. השיר עוסק בבילוי לילי במועדון ריקודים. הדובר מתאר אישה שמושכת את תשומת הלב של כולם בזכות האופן בו היא נעה ורוקדת. תיאוריה מתמקדים בכוחה החושני וביכולתה להפעיל "כישוף" על סביבתה.

במקביל קיימת תחושת ניגוד מסוימת בין האווירה התוססת לבין הרגשות האישיים של הדובר. הוא חש משיכה עזה לאישה, אך גם תוהה על הבדידות שהיא חווה על-אף כל תשומת הלב שהיא מקבלת. כמו כן, מופיעה תחושת בלבול וכאוס, שמדגישה את האינטנסיביות והסחרור של החוויה הלילית.

## הצלחה מסחרית
"זזה עם הגוף" הגיע בשיאו למקום השביעי ב, המבוסס על קולות המאזינים.

## מיקומי שיא

## הערות שוליים

קטגוריה:דואטים
קטגוריה:שירים בעברית
קטגוריה:שירים על ריקודים
אנדרוס וארניק

**אנדרוס וארניק** (באסטונית: **Andrus Värnik**; נולד ב-27 בספטמבר 1977) הוא אתלט עבר אסטוני, אלוף עולם (הלסינקי 2005) בהטלת כידון.

## ביוגרפיה
וארניק נולד באנטסלה שבאסטוניה.

### 2000
באולימפיאדת סידני שנערכה בספטמבר סיים במקום 15 בהטלת כידון בתוצאה של 81.34 מטר.

### 2002
באליפות אירופה שנערכה במינכן שבגרמניה באוגוסט סיים במקום 21 בהטלת כידון בתוצאה של 75.66 מטר.

### 2003
#### סגן אלוף עולם
באליפות העולם שנערכה בפריז שבצרפת באוגוסט זכה במדליית כסף בהטלת כידון בתוצאה של 85.17 מטר, אחרי סרגיי מקארוב מרוסיה (85.44 מטר) ולפני בוריס הנרי מגרמניה (84.74 מטר).

### 2004
באולימפיאדת אתונה שנערכה באוגוסט סיים במקום שישי בהטלת כידון בתוצאה של 83.25 מטר.

### 2005
#### אלוף עולם
באליפות העולם שנערכה בהלסינקי שבפינלנד באוגוסט זכה במדליית זהב בהטלת כידון בתוצאה של 87.17 מטר, אנדריאס תורקילדסן מנורווגיה (86.18 מטר) וסרגיי מקארוב (83.54 מטר).

### 2007
באליפות העולם שנערכה באוסקה שביפן באוגוסט-ספטמבר סיים במקום 23 בהטלת כידון בתוצאה של 75.96 מטר.

## חיים אישיים
בשנת 2007 השתתף בגרסה האסטונית של רוקדים עם כוכבים .

ב-16 בינואר 2020 נתפס כשהוא נוהג בשכרות בטאלין. רישיונו נשלל לארבעה חודשים והוא נקנס ב-12,000 קרון אסטוני.
## שיאים אישיים
* הטלת כידון: 87.83 מטר (2003), **שיא אסטוניה**

## קישורים חיצוניים

## הערות שוליים

קטגוריה:מטילי כידון
קטגוריה:אתלטים אסטונים
קטגוריה:אתלטים באולימפיאדת סידני (2000)
קטגוריה:אתלטים באולימפיאדת אתונה (2004)
קטגוריה:אלופי עולם באתלטיקה
קטגוריה:אסטונים שנולדו ב-1977
האפר של אנג'לה (סרט)

**האפר של אנג'לה** (באנגלית: **Angela's Ashes**) הוא סרט ביוגרפי אמריקאי משנת 1999 בכתיבה ובימויו של אלן פארקר, עם אמילי ווטסון ורוברט קרלייל בתפקידים הראשיים.

התסריט מבוסס על הממואר רב המכר "האפר של אנג'לה" של פרנק מק'קורט משנת 1996, המתאר את מצוקותיו ומצוקות משפחתו בארצות הברית ובאירלנד.

אמילי ווטסון הייתה מועמדת לפרס באפט"א לשחקנית הטובה ביותר בתפקיד ראשי.

ג'ון ויליאמס היה מועמד לפרס אוסקר למוזיקה המקורית הטובה ביותר ולפרס גלובוס הזהב לפסקול הטוב ביותר.

## תקציר העלילה
ברוקלין 1935 - למשפחת מק'קורט נולדה בת לאחר ארבעה בנים. המשפחה חיה בעוני משווע והבת מתה כעבור זמן קצר. האב מלאכי (רוברט קרלייל) הוא מובטל ושתיין, האם אנג'לה (אמילי ווטסון) בדיכאון קשה לאחר מות הבת. הילדים נזנחים והשכנות מטפלות בהם. הודעה נשלחת למשפחה באירלנד והסבתא (רוני מסטרסון) שולחת אליהם כסף לכרטיסי נסיעה לאירלנד.

הם מגיעים ללימריק ובעזרת הסבתא הם שוכרים דירה עלובה בשכונת עוני. נולד להם ילד נוסף והאב מבזבז את דמי ההקצבה הממשלתית לילד על שתייה.

בגשמים הדירה מוצפת. האב מוצא מקום עבודה במפעל מלט אך את שכר עבודתו הוא מוציא על שתייה, מאחר לעבודתו ומפוטר. הבן פרנק (מייקל לג) אוסף ברחובות שיירי פחם כדי לחמם את הבית.

עם פרוץ מלחמת העולם השנייה נוסע האב לחפש עבודה בלונדון משם הוא שולח קצת כסף אך תוך זמן קצר מנתק קשר עם המשפחה.

כדי לחמם את הבית הם נאלצים לשרוף קיר עץ בדירה ונזרקים לרחוב על ידי בעל הבית. אחד מבני המשפחה מארח אותם בביתו תמורת משכב עם אנג'לה. פרנק חולה בטיפוס הבטן ועובד למען משפחתו במחסן פחם שם הוא כמעט מתעוור כתוצאה מדלקת הלחמית.

פרנק לומד קרוא וכתוב ולבסוף מקבל עבודה בחלוקת דואר. לאחר שדודו פאט נותן לו את ספל השיכר הראשון שלו, הוא משתכר, מגיע לביתו, קורא לאנג'לה "זונה" וסוטר לה.

הוא מוצא מפלט בבית דודתו חסרת הילדים שתומכת בו. כעת הוא לבוש יפה בעבודתו כמחלק דואר. הוא פוגש בנערה יפה חולת שחפת בשם תרזה קרמודי (קרי קונדון), הם מתאהבים ומקיימים יחסים אינטימיים למרות המחלה. כעבור זמן היא מתה משחפת.

פרנק מוצא עבודה אצל מיס פינוקן (איילין פולוק), המלווה בריבית. הוא כותב את מכתבי ההתראה שלה לחייבים. באחד הימים הוא מוצא אותה מתה, לוקח את ספר החייבים ואת הכסף בארנקה. את ספר החייבים הוא זורק לים ובכסף הוא קונה כרטיס לארצות הברית. בלילה לפני נסיעתו הוא צופה בליקוי ירח עם בני השכונה ודודו אומר שזה סימן טוב להצלחתו שם.

לבסוף רואים את פרנק צופה על פסל החירות לקראת חיים חדשים.

## צוות השחקנים

## קישורים חיצוניים

*קדימון לאפר של אנג'לה, באתר יוטיוב
*נעימת הנושא הראשי, באתר יוטיוב
*קטעים קשים מהסרט, באתר יוטיוב
*סצנת ליקוי הירח, באתר יוטיוב
*ג'ון ויליאמס ויו יו מא מנגנים את נעימת הסרט בהשתתפות פרנק מק'קורט, באתר יוטיוב

קטגוריה:סרטי 1999
קטגוריה:סרטים באנגלית
קטגוריה:סרטים אמריקאיים
קטגוריה:סרטים ביוגרפיים
קטגוריה:סרטים מבוססי ספרים
קטגוריה:סרטי התבגרות
קטגוריה:סרטי אולפני יוניברסל
קטגוריה:סרטי פרמאונט
קטגוריה:סרטי אלן פארקר
פלך לומז'ה

**פלך לומז'ה** היה גוברניה של האימפריה הרוסית, שבירתו לומז'ה. שטח הפלך היה 10,545 קמ"ר, ואוכלוסייתו מנתה 579,592 תושבים בזמן מפקד האוכלוסין ב-1897. הוא גבל בממלכת פרוסיה (בהמשך הקיסרות הגרמנית בצפון, בפלך פלוצק במערב, בפלך ורשה ופלך סדלץ בדרום, בפלך גרודנו ופלך סובאלק במזרח.

הפלך נוסד בשנת 1867, לאחר ביטול פלך אווגוסטוב ופיצולו לשני פלחים: פלך סובאלק ופלך לומז'ה. מבחינה מנהלית הפלך היה מחולק ל־7 אוייזדים. פלך לומז'ה התקיים באופן רשמי עד לסופה של האימפריה הרוסית ב־1917. בפועל, הוא הפסיק להתקיים משנת 1915, בעקבות כיבושו על ידי הצבא הגרמני במהלך מלחמת העולם הראשונה. כיום כל שטחו של הפלך נמצא בתחומי פולין.

## אוכלוסייה
חלוקת אוכלוסיית הפלך לפי שפת אם ב-1897:

חלוקת אוכלוסייתה הפלך לפי דת ב-1897:

## ערים מרכזיות בפלך
* לומז'ה (בירת הפלך)
* אוסטרולנקה
* אוסטרוב
* מקוב

## קישורים חיצוניים

* אודות פלך לומז'ה באנציקלופדיה יהודית

## הערות שוליים

לומז'ה
קאלדו ורדה

**קלדו ורדה** (בפורטוגזית: **Caldo Verde**) הוא מרק לאומי מהמטבח הפורטוגלי העשוי מתפוח אדמה ועלי קולרד ונפוץ בפורטוגל וברזיל.

המרק עשוי מעלי קולרד, תפוחי אדמה, בצל, שום, שמן זית ופלפל שחור שאותך מערבבים יחד ומבשלים.

נהוג להגיש את המרק באירועים חגיגיים בקערת חרס הנקראת טיג'לה (Tigela), בליווי לחם תירס בשם ברואה (Broa).

מלבד הגרסה הבסיסית, קיימות גם גרסאות שמבוססות על בשר חזיר, צ'וריסו או לינגויסה הנחתכות ומוגשות בתוך המרק.

## היסטוריה
מקורו של המרק הוא ממחוז מיניו אשר בצפון פורטוגל והוא מבוסס על מתכון שהובא לפורטוגל על ידי סוחרים אנגלים.

אזכורים למרק מופיעים ביצירות ספרותיות רבות, כולל ספריו של הסופר קמילו קשטלו ברנקו.

בשנת 2011, נבחר המרק לאחד משבעת פלאי הגסטרונומיה של פורטוגל, דבר שהבליט את חשיבותו התרבותית.

## קישורים חיצוניים

* מתכון להכנת קאלדו ורדה, באתר Leitesculinaria 
* הסגר ממשיך: 5 מתכונים של מרקים מיוחדים, באתר ZAP Rest
* קלדו ורדה – מרק ירוק עם תפוחי אדמה, כרוב וחוריסו, באתר Inlisbon

## הערות שוליים

קטגוריה:המטבח הפורטוגזי
קטגוריה:מרקים
מריוס קורבט

**מריוס קורבט** (באנגלית: **Marius Corbett**; נולד ב-26 בספטמבר 1975) הוא אתלט עבר דרום אפריקאי, אלוף עולם (אתונה 1997), אלוף אפריקה (דקר 1998), אלוף אוניברסיאדה (סיציליה 1997) ואלוף חבר העמים הבריטי (קואלה לומפור 1998) בהטלת כידון.

## ביוגרפיה
קורבט נולד וגדל בדרום אפריקה.

### 1994
#### אלוף אפריקה עד גיל 20
באליפות אפריקה עד גיל 20 שנערכה באלג'יר שבאלג'יריה ביולי זכה במדליית זהב בהטלת כידון בתוצאה של 74.42 מטר.

#### אלוף עולם עד גיל 20
באליפות העולם עד גיל 20 שנערכה בליסבון שבפורטוגל בהמשך החודש זכה במדליית זהב בהטלת כידון בתוצאה של 77.98 מטר.

### 1997
#### אלוף עולם
באליפות העולם שנערכה באתונה שביוון באוגוסט זכה במדליית זהב בהטלת כידון בתוצאה של 88.40 מטר, אחרי סטיב בקלי מהממלכה המאוחדת (86.80 מטר) וקונסטדינוס גאטיאודיס מיוון (86.64 מטר).

#### אלוף אוניברסיאדה
באוניברסיאדת סיציליה שנערכה באוגוסט זכה במדליית זהב בהטלת כידון בתוצאה של 86.50 מטר.

### 1998
#### אלוף אפריקה
באליפות אפריקה שנערכה דקר שבסנגל באוגוסט זכה במדליית זהב בהטלת כידון בתוצאה של 79.82 מטר.

#### אלוף חבר העמים הבריטי
במשחקי חבר העמים הבריטי שנערכו בקואלה לומפור שבמלזיה בספטמבר זכה במדליית זהב בשיא אפריקה ושיא תחרות חדשים של 88.75 מטר. שיא אפריקה נשבר על-ידי ג'וליס יגו מקניה (91.39 מטר) בשנת 2015, ושיא התחרות נשבר על-ידי ארשד נדים מפקיסטן (90.18 מטר) בשנת 2022.

### 1999
באליפות העולם שנערכה בסביליה שבספרד באוגוסט סיים במקום 22 בהטלת כידון בתוצאה של 76.34 מטר.

#### אלוף משחקי אפריקה
במשחקי אפריקה שנערכו ביוהנסבורג שבדרום אפריקה בספטמבר זכה במדליית זהב בהטלת כידון בשיא תחרות חדש של 78.74 מטר.

## שיאים אישיים
* הטלת כידון: 88.75 מטר (1998), **שיא דרום אפריקה**

## קישורים חיצוניים

קטגוריה:מטילי כידון
קטגוריה:אתלטים דרום אפריקאים
קטגוריה:אלופי עולם באתלטיקה
קטגוריה:אלופי האוניברסיאדה באתלטיקה
קטגוריה:דרום אפריקאים שנולדו ב-1975
כריכה רכה (להקה)

**כְּרִיכָה רַכָּה** הוא הרכב רוק-פואטי שפעל בין השנים 2024-2008 בירושלים והוציא שלושה אלבומים שהתבססו על שירי משוררים עבריים. לצד הופעות במועדונים שונים, ההרכב הופיע באירועים ספרותיים, וביצע שירים שהולחנו במיוחד לאירועים אלו.

## היסטוריה
ממוזער|כריכה רכה בהופעה בקפה ביאליק, 2013
ממוזער|חגי נחתומי ודויד פרץ בהופעה, 2009
מייסד ההרכב והסולן שלו הוא חגי נחתומי (נולד ב-1965) שלאורך השנים היה המתופף של הלהקות ׳בלובנד׳, ׳ערפל מגנטי׳, ׳המשפחה׳, ו׳הלהקה שלא היתה׳. נחתומי גם ניגן בתופים באלבום הבכורה של שני קדר Bloodlines. באמצע העשור הראשון של שנות ה-2000 החליט נחתומי להקים הרכב משלו והתחיל להלחין שירה עברית. הוא צירף אליו את הבסיסט גל דרום, הגיטריסט יאיר ארז והקלידן אופיר מינץ-מנור ויחד הקליטו את האלבום הראשון של ההרכב שנשא את השם: ׳חגי נחתומי - כריכה רכה׳ (2009). את האלבום הפיק, הקליט ומיקסס שותפו הוותיק של נחתומי, המוזיקאי דויד פרץ. ההקלטות נערכו באולפני ׳קקטוס׳ של פרץ בבאר שבע. האלבום כולל עשרה שירים למילים מאת המשוררים זלדה, ט. כרמי, תמיר גרינברג, גלעד מאירי, דליה רביקוביץ׳ ועוד. שם האלבום משקף את העובדה, שהוא נולד כפרויקט סולו של נחתומי, ותוך התגבשותו הפך לפרויקט של ההרכב. במרוצת השנים התחלפו מספר חברים בהרכב, כאשר נחתומי ומינץ-מנור נותרים הגרעין הקשה של ההרכב לכל אורך שנות פעילותו.

בשנת 2016 יצא אלבומו השני של ההרכב, ׳על שפת הלילה׳. האלבום התבסס על לחנים של נחתומי לאחד עשר שירים של המשורר אלי אליהו מתוך ספר הביכורים שלו ׳אני ולא מלאך׳. הפיק את האלבום הגיטריסט אהרוני בנארי (צליל שכן, אטרף), והוא הוקלט באולפן של יובל עמית בירושלים. באלבום זה ניגן בגיטרה חשמלית אורטל צורן, והתארחו בו, בין השאר, נגן העוד והכינור יאיר דלאל (בשיר ׳מתחת לפני האדמה׳), הזמרת יעל נחשון (בדואט ׳מפת הזמן׳) והצ׳לנית שני בר (בשיר הנושא של האלבום ׳על שפת הלילה׳).

בשנת 2022 יצא אלבומו השלישי של ההרכב, שנקרא ׳חגי נחתומי – בין קוצים ופריחה׳. אלבום זה שיקף את רפרטואר השירים של ההרכב שבוצעו בהופעות לאורך השנים, אך לא הוקלטו. האלבום כולל חמישה עשר שירים למילים מאת רחל, אברהם חלפי, טל ניצן, שי דותן, חוה פנחס-כהן, דורית ויסמן ועוד. לאור שינויים בחברי ההרכב בתקופה שלפני יציאת האלבום, הוא פורסם תחת שמו של נחתומי ולא תחת שם ההרכב. לראשונה, חלק משירי האלבום בוצעו על ידי זמרות אורחות ולא רק על ידי נחתומי. האלבום הופק, הוקלט ומוקסס על ידי דולב סולומון באולפני ׳קניה 4׳ בירושלים.

בשנים 2024-2023 הקליטו נחתומי ומינץ-מנור שני שירים שבוצעו בהופעות של ההרכב אך לא נכללו באלבומים הרשמיים. מילות השיר הראשון, ׳גופות רפאים׳, נכתבו על ידי אלי אליהו והשני, ׳לך׳, נכתבו על ידי ליאור שטרנברג. שני השירים שוחררו כסינגלים בפלטפורמות המדיה השונות.

## לקריאה נוספת
* רוני שויקה, **שיר חדש - דרשות על יצירות רוק ישראליות**, כרמל, 2011

## קישורים חיצוניים
* כריכה רכה, באתר בנדקמפ
* כריכה רכה, ערוץ היוטיוב
* כריכה רכה, בפלטפורמת ספוטיפיי
* 

## הערות שוליים

2025 01

קטגוריה:להקות רוק ישראליות
אהבה מקוללת

"**אהבה מקוללת**" הוא סינגל שהוקלט על ידי הזמרת הישראלית שירי מימון. את השיר הוציאה ב-13 באוגוסט 2018 לאור חברת התקליטים הליקון כסינגל השביעי מתוך אלבומה השישי של מימון, "נשימה".

## על השיר
"אהבה מקוללת" נכתב והולחן על ידי צליל קליפי, והופק על ידי מתן דרור. השיר מתאר חוויה רגשית עמוקה של אהבה נכזבת ובדידות. הדוברת מוצאת את עצמה שוב ושוב נשברת מול השתקפותה במראה ומתמודדת עם מערכת יחסים שלה, שמלווה בתחושת חוסר ויציבות רגשית. היא מתארת את החיים שלה ככאוטיים, כאשר מחשבותיה נודדות כמו רכבות, והכאב שולט בלילות החשוכים. תיאורי היין והסיגריה משמשים כסמלים לניסיונות להקל על הכאב ולהתמודד עם הבדידות.

בחלקו השני, השיר מתמקד בדמות האהוב, שמופיע ונעלם כמו בסצנה מתוך סרט. הוא משאיר אחריו רק שאריות מהבושם שלו וזיכרונות עמוסים ברגשות מעורבים. הדוברת חווה חיבור עוצמתי, אך גם התאהבות "מקוללת" שמביאה איתה יותר כאב מאשר נחמה.

## ביקורות והצלחה מסחרית
מבקר המוזיקה הישראלי יוסי חרסונסקי העניק לשיר שלושה וחצי כוכבי זהב וכתב: .

"אהבה מקוללת" הגיע למקום העשירי במצעד מדיה פורסט TV.

## מיקומי שיא

## הערות שוליים

קטגוריה:שירי שירי מימון
קטגוריה:שירים בעברית
קטגוריה:שירים שנכתבו על ידי צליל קליפי
קטגוריה:שירים שהולחנו על ידי צליל קליפי
קטגוריה:שירים שהופקו על ידי מתן דרור
קטגוריה:שירים על בדידות
קטגוריה:שירים על כאב לב
קטגוריה:סינגלים בהוצאת הליקון
לוצ'אנה מטלון

[250px|שמאל|ממוזער|"עיר השמש", כיכר בנימין מטלון, שדרות עובד בן עמי ב[נתניה משנת 2007.]]
**לוצ'אנה מטלון** (באיטלקית: **Luciana Matalon**; 21 בדצמבר 1934 – 2015) הייתה פסלת, ציירת ומעצבת תכשיטים איטלקייה. פסלה המפורסם, "עיר השמש", עומד בכיכר בנימין מטלון, שדרות עובד בן עמי בנתניה משנת 2007.

## ביוגרפיה
נולדה באזולו . בגיל צעיר עברה עם משפחתה למילאנו. היא בוגרת אקדמיית בררה לאמנויות יפות . נישאה לבנימין מטלון. משנת 1962 החלה להציג את עבודותיה בתערוכות לאומיות ובינלאומיות ברחבי אירופה, אמריקה וביפן. בשנות ה-70 החלה להתמקד בפיסול.

בשנת 2000, ייסדה את "קרן לוצ'אנה מטלון" במילאנו, לאמנות עכשווית.

לוצ'אנה מטלון נפטרה בשנת 2015. כיום, הקרן שלה ממשיכה לקדם את יצירותיה ולטפח כישרונות חדשים, כפי שהתכוונה.

## קישורים חיצוניים
* "קרן לוצ'אנה מטלון" 

קטגוריה:פסלים איטלקים
קטגוריה:פסלות
קטגוריה:ציירות איטלקיות
קטגוריה:מעצבי תכשיטים
קטגוריה:איטלקיות שנולדו ב-1934
קטגוריה:איטלקים שנולדו ב-1934
קטגוריה:נפטרות ב-2015
קטגוריה:איטלקים שנפטרו ב-2015
Crisil

**קריסיל** (באנגלית: **Crisil**) היא חברה הודית המספקת שירותי ייעוץ, ניהול סיכונים ודירוג אשראי.

נכון לשנת 2022, מעסיקה החברה כ־4,673 עובדים ומפעילה סניפים ב־8 מדיניות בעולם וביניהן: הודו, ארצות הברית, בריטניה, סינגפור, סין, הונג קונג, ארגנטינה ופולין.

קריסיל היא חברת בת של S&P Global ומטה החברה הראשי שלה ממוקדם במומבאי, הודו.

## היסטוריה
החברה הוקמה בשנת 1987 על ידי סטייט בנק אוף אינדיה וחברת הביטוח יונייטד הינדיה והייתה חברת דירוג האשראי הראשונה בהודו.

בשנת 2005, חברת S&P רכשה כ-66 אחוזים ממניות החברה.

בחודש פברואר 2020, רכשה את חברה Greenwich Associates תמורת כ-40 מיליון דולר.

## קישורים חיצוניים

* 
* פרופיל מניית קריסיל, באתר Investing

## הערות שוליים

קטגוריה:חברות הנסחרות בבורסה לניירות ערך בניו יורק
קטגוריה:חברות הודיות
ברואה (לחם)

**ברואה** (בפורטוגזית: **Broa**) הוא לחם תירס פורטוגזי מסורתי הנפוץ במדינות הדוברות פורטוגזית.

הלחם עשוי מתערובת של קמח תירס עם קמח שיפון או חיטה, ושמרים לצורך התפחה.

לברואה גרסאות שונות, והוא עשוי להיות מתוק או מלוח.

נהוג להגיש את הלחם לצד מנות מסורתיות כמו מרק קאלדו ורדה או אסורדה ולעיתים בליווי זיתים, שמן זית או חמאה.

## קישורים חיצוניים

* מתכון של ברואה, באתר Breadtopia

## הערות שוליים

קטגוריה:המטבח הפורטוגזי
קטגוריה:לחם
קטגוריה:מאכלי תירס
טום בלואר

**תומאס "טום" ויליאם בלואר** (אנגלית: **Tom William Blower**; 16 בינואר 1914 - 18 בפברואר 1955) היה שחיין בריטי וספורטאי ידוע בארצו בשנות ה-30 וה-40. הוא היה לאדם הראשון אשר צלח בשחייה את הים האירי. הוא גם צלח שלוש פעמים את תעלת למאנש. כינויו היה "הטורפדו".

## ביוגרפיה
טום בלואר נולד בעיר נוטינגהאם שבאנגליה לאב כורה.

הוא היה נשוי ואב לבן ועבד כסוכן מכירות של חברת טבק. התנשא לגובה של 1.85 מטר ושקל 114 קילוגרם.

בבית הספר שבו למד היה ידוע דווקא בשל שחייתו האיטית, אלא שכנגד זאת הצטיין בחוסן רב. בשנות ה-30 הרבה התאמן בשחייה בנהר הטרנט שליד עירו. הוא השתתף במרתון שחייה בן 30 שעות בבריכת שחייה בנוטינגהאם, שבו שחה לאורך הבריכה 2,664 פעמים.

ב-1935 צלח בשחייה את מפרץ מורקמב  שבחוף המערבי של אנגליה, מרחק של 10 מייל (16 קילומטר). מזג האוויר באותה תחרות היה כה גרוע עד שבלואר היה המתחרה היחיד שהשלים את השחייה לרוחב המפרץ. גם בשנים הבאות עד 1938 שחה לרוחב המפרץ וזכה בתחרות בכל שנה.

במהלך מלחמת העולם השנייה שירת בלואר בצי המלכותי הבריטי. בזמן שירותו הציל אדם מטביעה, מעשה שבעקבותיו עוטר במדליית החברה ההומנית המלכותית (Royal Humane Society Medal).

ב-4 באוגוסט 1937 צלח בשחייה את תעלת למאנש מצרפת לאנגליה בזמן של 13:31 שעות, זמן שהיווה שיא עולמי בשעתו ושיפור של כ-20 דקות לשיא שקדם לו. ב-1948 צלח את התעלה שנית, הפעם מאנגליה לצרפת, והצטרף לקבוצת האנשים הקטנה ששחו לרוחב התעלה לשני הכיוונים. ב-1951 צלח שוב את התעלה והיה לאדם הראשון ששחה פעמיים לרוחבה מאנגליה לצרפת, אך ניסיונו באותו מועד לשחות לרוחב התעלה הלוך ושוב נכשל בשל מזג האוויר הגרוע.

ב-1947 ערך את הניסיון הראשון שלו לשחות לרוחב הים האירי, בגזרה הצרה שלו - 21 מייל (כ-33.6 קילומטר) בין צפון אירלנד לסקוטלנד, אך נכשל לאחר שאנשי סירת הליווי שלו לא הצליחו עוד לשלוט בה במי הים הסוערים. ב-27 ביולי באותה שנה ניגש לניסיון השני. הוא השלים אותו בהצלחה למרות סערה קשה בזמן של 15:26 שעות, והיה לאדם הראשון שהצליח לשחות לרוחב אותו ים. האדם הבא שהצליח בכך עשה זאת בשנת 1970, לאחר שמספר ניסיונות אחרים לכך נכשלו.

בלואר עבר לגור בעיר דארטמות'  לצורך עבודתו, ושם מת בשנת 1955 בעקבות התקף לב, בגיל 41. הובא לקבורה בנוטינגהאם.

## הנצחה
בשנת 1964 הוכנס שמו של טום בלואר להיכל התהילה הבינלאומי של שחיית מרתון.

בשנת 2005 נקרא רחוב בנוטינגהאם על שמו של בלואר.

בשנת 2019 יצא לאור הספר "Tom Blower: The Humble Hero who Conquered the North Channel".

## קישורים חיצוניים
* טום בלואר, באתר Wikitree.com
* John Lovesey, The Jolly Giant of the Sea, באתר vault.si.com (פורסם במקור ב-21 באוקטובר 1963)
* Torpedo Tom Blower, באתר ה-BBC, 11 באפריל 2008
* Paul Speed, The day Nottingham swimming legend Torpedo Tom Blower made world history, באתר Nottinghampost.com, 5 במרץ 2022
* טום בלואר, באתר Channel Swimming Dover

## הערות שוליים

קטגוריה:שחיינים בריטים
קטגוריה:שחייני מים פתוחים
קטגוריה:חיילי הצי המלכותי הבריטי
קטגוריה:אנשי צבא בריטים במלחמת העולם השנייה
קטגוריה:נוטינגהאם: אישים
קטגוריה:הים האירי
קטגוריה:בריטים שנולדו ב-1914
קטגוריה:בריטים שנפטרו ב-1955
ויל שארף

**ויל שארף** (באנגלית: **Will Scharf**; נולד ב-1987) הוא עורך דין ויועץ פוליטי יהודי-אמריקאי, המשמש מזכיר הסגל של הבית הלבן.

## ביוגרפיה
שארף גדל במשפחה יהודית-אורתודוקסית מודרנית בניו יורק ובצפון פלורידה.  הוא גר במחוז סנט לואיס, מיזורי. למד באקדמיית פיליפס במסצ'וסטס. הוא סיים את לימודיו באוניברסיטת פרינסטון בשנת 2008 בהצטיינות יתרה עם תואר ראשון בהיסטוריה. במהלך לימודיו היה שארף מעורב בחיים היהודיים בקמפוס. הוא כיהן כנשיא מועצת הסטודנטים של בית חב"ד ופעל במרכז לחיים יהודיים (CJL). הוריו, פיונה ומייקל שארף, היו מהתורמים המרכזיים להקמת המרכז לחיים יהודיים ובית חב"ד בפרינסטון. שארף בלט בפעילותו הפוליטית בקמפוס כדובר המפלגה הרפובליקנית של הקולג' וככותב טור בכתב העת השמרני של פרינסטון, "The Princeton Tory". למד בבית הספר למשפטים של הרווארד, שם היה נשיא האגודה הפדרליסטית של הרווארד, סיים את לימודיו עם דוקטורט למשפטים בשנת 2011.

שארף שומר על אורח חיים יהודי דתי, מניח תפילין מדי יום ומתפלל בבית חב"ד המקומי בשבתות.

## קריירה
שארף שימש כתובע פדרלי ולאחר מכן כיועץ בכיר למושל מיזורי לשעבר, אריק גרייטנס. לאחר הקדנציה הראשונה של דונלד טראמפ, שארף שימש כחבר בצוות המשפטי של הנשיא, שם ייצג אותו במשפטים משמעותיים כולל המשפט הפדרלי בנושא התערבות בבחירות ותיק החסינות בבית המשפט העליון. הוא מילא תפקיד מרכזי בתהליכי האישור של שופטי בית המשפט העליון ברט קוואנו ואיימי קוני בארט.

בשנת 2023 התמודד שארף בפריימריז הרפובליקניים על תפקיד התובע הכללי של מדינת מיזורי, אך לא זכה למרות תמיכתו של טראמפ.

שארף עבד להשגת האישורים של ברט קוואנו ואיימי קוני בארט לבית המשפט העליון הוא עבד בחברת CRC Advisors, שעזרה לבחור מועמדים לבית המשפט לנשיא דונלד טראמפ. באוקטובר 2023, הצטרף לצוות המשפטי של הנשיא לשעבר טראמפ, ועבד על כמה מהתיקים שלו, כולל הערעור על צווי איסור הפרסום שלו, הערעור על משפט ההונאה האזרחית של טראמפ ותיק החסינות הנשיאותית שלו. הוא הופיע תכופות בטלוויזיה בהגנה על טראמפ ודווח כמי שמילא "תפקיד מרכזי" בתיק החסינות הנשיאותי, מה שהביא לפסיקת בית המשפט העליון לטובת הנשיא לשעבר ומתן חסינות מוחלטת למעשים שביצע כנשיא.

### מזכיר הסגל של הבית הלבן
ממוזער|מזכיר הסגל ויל שארף מסייע לנשיא דונלד טראמפ בחתימה על צווים נשיאותיים בחדר הסגלגל, ינואר 2025
ב-2024 עם היבחרו בשנית של דונלד טראמפ לנשיאות, מונה שארף לתפקיד מזכיר הסגל של הבית הלבן. בתפקיד זה הוא אחראי על תזרים המידע המגיע לנשיא, כולל תזכירים, דוחות ותדריכים, וקביעת הגורמים המעורבים בתהליכי קבלת ההחלטות.

## קישורים חיצוניים

## הערות שוליים

קטגוריה:בוגרי אוניברסיטת פרינסטון
קטגוריה:בוגרי בית הספר למשפטים באוניברסיטת הרווארד
קטגוריה:מזכירי סגל הבית הלבן
קטגוריה:נשיאות דונלד טראמפ השנייה: אישים
קטגוריה:אמריקאים שנולדו ב-1987
פלך פטרוקוב

**פלך פטרוקוב** היה גוברניה של האימפריה הרוסית, שבירתו פטרוקוב. שטח הפלך היה 12,249 קמ"ר, ואוכלוסייתו מנתה 1,403,901 תושבים בזמן מפקד האוכלוסין ב-1897. הוא גבל בממלכת פרוסיה (בהמשך הקיסרות הגרמנית) במערב, בפלך קיילצה, פלך ראדום ובאוסטרו-הונגריה בדרום, בפלך ורשה במזרח, בפלך קאליש בצפון.

הפלך נוסד בשנת 1867. מבחינה מנהלית הפלך היה מחולק ל־8 אוייזדים. פלך פלוצק התקיים באופן רשמי עד לסופה של האימפריה הרוסית ב־1917. בפועל, הוא הפסיק להתקיים משנת 1915, בעקבות כיבושו על ידי הצבא הגרמני במהלך מלחמת העולם הראשונה. כיום (2024) שטחו נמצא בתחומי פולין.

## אוכלוסייה
חלוקת אוכלוסיית הפלך לפי שפת אם ב-1897:

חלוקת אוכלוסייתה הפלך לפי דת ב-1897:

## ערים מרכזיות בפלך
* לודז'
* צ'נסטוחוב
* פטרוקוב (בירת הפלך)
* בנדין
* נובו-ראדומסק
* בז'ז'יני

## קישורים חיצוניים

* אודות פלך פטרוקוב באנציקלופדיה יהודית

## הערות שוליים

פטרוקוב